Lav et referat af nedenstående tekst:

Tekst:
Lidl på Thistedvej i Nørresundby er lukket efter, at der på en del af lageret mandag blev fundet spor fra en eller flere rotter. Butikken har været lukket siden i går, og det er uvist om butikken åbner igen i løbet af onsdagen. - Vi er ved at undersøge omfanget, siger Rikke Brandes, kommunikationschef i Lidl Danmark. Fødevarestyrelsen følger situationen tæt, og de skal onsdag igen vurdere, hvorvidt der er rotter i butikken og på lageret. Siden i går har der været spredt mel ud i butikken og på lageret, så man kan se, om der er spor fra rotter. - Der har ikke været spor fra rotter endnu, og hvis der ikke kommer spor indtil i morgen, så håber jeg, at vi kan åbne igen i morgen eftermiddag, siger Rikke Brandes. Fødevarestyrelsen og Lidl vurderer i morgen, hvor mange varer i butikken, som eventuelt skal kasseres. Når de er fjernet og butikken er rengjort, kan man åbne igen. Hvordan rotten eller rotterne er kommet ind på lageret ved man ikke endnu. - Der er fundet spor på en del af lageret, hvor der ikke står varer, siger Rikke Brandes.

Referat:
Lidl i Nørresundby er lukket efter spor af rotter på lageret. Det er uvist, hvornår butikken åbner igen.